**1.Pielikums**

Atklātā konkursa nolikumam

“Sadzīves atkritumu apsaimniekošana Kokneses novadā”

**KND 2018/15**

**TEHNISKĀ SPECIFIKĀCIJA**

**Darba uzdevums atkritumu apsaimniekošanas pakalpojuma nodrošināšanai Kokneses novada teritorijā**

* + - 1. **Informācija par iepirkuma priekšmetu**
  1. Iepirkuma priekšmets – sadzīves atkritumu apsaimniekošanas pakalpojuma nodrošināšana Kokneses novada administratīvajā teritorijā (turpmāk – pakalpojums).
  2. Atkritumu apsaimniekošana veicama saskaņā ar šādiem normatīvajiem aktiem:
     1. Atkritumu apsaimniekošanas likums;
     2. Ministru kabineta 2016.gada 13.decembra noteikumi nr. 788 “Noteikumi par atkritumu savākšanas un šķirošanas vietām”;
     3. Ministru kabineta 2013.gada 2.aprīļa noteikumi nr. 184 “Noteikumi par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju”;
     4. Kokneses novada domes 2011.gada 31.augusta saistošie noteikumi nr. 8 „Sadzīves atkritumu apsaimniekošanas noteikumi Kokneses novadā”.
  3. Sadzīves atkritumu apsaimniekošanas pakalpojums sevī ietver sadzīves atkritumu savākšanu, pārvadāšanu, pārkraušanu, uzglabāšanu un nodošanu apglabāšanai vai kompostrēšanai.
  4. Pretendents aprēķina (9.pielikums – Finanšu piedāvājums) - Nešķiroto sadzīves atkritumu apsaimniekošanas cenu EURO (bez PVN) par 1m3 (vienu kubikmetru);
  5. Finanšu piedāvājuma Pielikumā pretendents atspoguļo 1m3 atkritumu apsaimniekošanas izmaksu formulu un pārrēķina metodi no svara (t) uz tilpuma (m3) mērvienībām.
  6. Pakalpojuma uzsākšana Kokneses novada teritorijā paredzēta ne vēlāk kā 3 (trīs) mēnešu laikā no līguma noslēgšanas dienas.
  7. Apsaimniekotājs slēdz līgumus par sadzīves atkritumu savākšanu savā birojā vai ierodoties pie klientiem ar nekustamo īpašumu īpašniekiem vai pārvaldītājiem: nekustamo īpašumu īpašniekiem vai lietotājiem (izņemot daudzdzīvokļu mājas); daudzdzīvokļu māju īpašniekiem vai apsaimniekotājiem; iestādēm un komersantiem; Kokneses novada pašvaldības iestādēm. Slēdzot augstāk minētos līgumus, tiek piemērota noteiktā maksa par sadzīves atkritumu savākšanu (atbilstoši Pretendenta piedāvātajam atkritumu apsaimniekošanas tarifam).

1. **Esošās (plānotās) situācijas apraksts**
   1. Kokneses novada administratīvajā teritorijā ir viena atkritumu apsaimniekošanas zona. Šajā zonā ir sekojoši 3 apdzīvotu vietu centri – Kokneses pagasts, Bebru pagasts, Iršu pagasts.
   2. Kokneses novada administratīvās teritorijas platība ir 360.66 km2 . Administratīvajā teritorijā dzīvojošo fizisko (deklarēto) iedzīvotāju skaits uz 2018. gada 1.maiju ir 5408 iedzīvotāji, uz 2018. gada 1.janvāri Kokneses novada administratīvajā teritorijā ir reģistrētas 228 juridiskas personas.
   3. Iepriekšējā atkritumu apsaimniekošanas periodā (pēdējā gada laikā) Kokneses novada administratīvajā teritorijā radītais un savāktais atkritumu daudzums (m3 vai tonnas) pa veidiem:

Sadzīves atkritumu savāktais apjoms m3.

|  |  |
| --- | --- |
|  | **2017. gads** |
| **Kokneses pagasts, Kokneses novads** | 5933.62 |
| **Bebru pagasts, Kokneses novads** | 1569.38 |
| **Iršu pagasts, Kokneses novads** | 425.56 |

Dalīto sadzīves atkritumu savākšanas apjomi m3.

|  |  |
| --- | --- |
|  | **2017. gads** |
| **Kokneses pagasts, Kokneses novads** | 1515.54 |
| **Bebru pagasts, Kokneses novads** | 132.82 |
| **Iršu pagasts, Kokneses novads** | 201.72 |

* 1. Informācija par Kokneses novada pašvaldības administratīvās teritorijas atkritumu apsaimniekošanas struktūru:
     1. Kokneses novada teritorijā ir izveidoti 33 sadzīves atkritumu dalītās savākšanas punkti, kuros tiek nodrošināta stikla, papīra un kartona, plastmasas un metāla savākšana un izvešana.
     2. Nepieciešamos atkritumu konteinerus līguma izpildes laikā nodrošina pakalpojuma sniedzējs.
     3. Dalīto atkritumu savākšanas punkti Kokneses novadā:

|  |  |  |
| --- | --- | --- |
| **Kokneses pagastā:** | **Bebru pagastā:** | **Iršu pagastā:** |
| 1905.gada iela 4A | Kamenes – 6 | Madaras |
| 1905.gada iela 27 | Ataugas | Sporta halle |
| 1905.gada iela 51A | Saules | Dzintari |
| 1905.gada iela 7 | Jasmīni | Alejas |
| Blaumaņa iela 30 | Vecbebru PTV |  |
| Blaumaņa iela 32 |  |  |
| Blaumaņa iela 6 |  |  |
| Vērenes iela 1 |  |  |
| Vērenes iela 4 |  |  |
| Upes iela 2 |  |  |
| Lāčplēša iela 7 |  |  |
| Melioratoru iela 1 |  |  |
| Parka iela 15 |  |  |
| Parka iela 25 |  |  |
| Parka iela 27 |  |  |
| Veikals “Bormaņi” |  |  |
| Līvānmāju ciems Bormaņi |  |  |
| Mājas “Laimdotas” |  |  |
| Liepas, Bormaņi |  |  |
| Indrānu iela 7 |  |  |
| Indrānu iela 8 |  |  |
| Tilta iela 1 |  |  |
| Stacijas laukums (Hanzas iela) |  |  |
| Bilstiņi |  |  |

* + 1. Lielgabarīta un būvniecībā radušos atkritumus, iepriekš saskaņojot un vienojoties ar pakalpojuma sniedzēju, nogādā līgumā ar Klientu noteiktajā kārtībā uz apsaimniekotāja laukumu.
    2. Saskaņā ar Kokneses novada domes 31.08.2011. saistošajiem noteikumiem nr. 8 „Sadzīves atkritumu apsaimniekošanas noteikumi Kokneses novadā” Kokneses novadā savāktie nešķirotie atkritumi, kurus nav iespējams reģenerēt, atkārtoti izmantot, nododami apglabāšanai atkritumu poligonā „Dziļā vāda” ar juridisko adresi „Dziļā vāda” Mežāres pagasts, Krustpils novads.
    3. Saskaņā ar Kokneses novada domes 31.08.2011. saistošajiem noteikumiem nr. 8 „Sadzīves atkritumu apsaimniekošanas noteikumi Kokneses novadā” pakalpojuma sniegšanā izmantot atbilstošu tehniku un nodrošināt nešķiroto sadzīves atkritumu izvešanu atbilstoši starp atkritumu apsaimniekotāju un nekustamā īpašuma īpašnieku (tiesisko valdītāju) vai lietotāju noslēgtajā līgumā noteiktajam, bet ne retāk kā:
       1. Individuālās dzīvojamās mājas – 1 (vienu) reizi mēnesī;
       2. Daudzdzīvokļu dzīvojamās mājas – 1 (vienu) reizi nedēļā;
       3. Ja atkritumu radītājs ir saimnieciskās darbības (uzņēmējdarbības) veicējs – 1 (vienu) reizi mēnesī, ja sadzīves atkritumi nesatur bioloģiskos atkritumus. Ja sadzīves atkritumi satur bioloģiskos atkritumus, tad 1 (vienu) reizi nedēļā.
    4. Nepieciešamības gadījumā slēdz līgumu par biežāku atkritumu izvešanu nekā iepriekš minēts, nodrošinot sistemātisku atkritumu izvešanu, lai atkritumi netiek uzkrāti ārpus atkritumu konteineriem.
    5. Pēc nepieciešamības sezonāli veic konteineru papildus uzstādīšanu un noņemšanu.
    6. Ja nekustamā īpašuma lietošanai ir sezonāls raksturs un atkritumu izvešanas biežums ir nepieciešams mazāks nekā to nosaka iepriekšminētie noteikumi, tad atkritumu radītājs par to informē atkritumu apsaimniekotāju. Atkritumu radītājs slēdz atkritumu apsaimniekošanas līgumu, paredzot atkritumu daudzumam atbilstošu izvešanas grafiku, bet ne retāk kā 1 (vienu) reizi mēnesī attiecīgajā sezonā ar nosacījumu, ka bioloģiskie atkritumi tiek savākti dalīti vai kompostēti.
    7. Kokneses novada teritorijā ir ierīkots sekojošs atkritumu apsaimniekošanas infrastruktūras objekts: **Šķiroto atkritumu savākšanas laukums** Paugu ielā 1d, Koknesē, Kokneses pagastā, Kokneses novadā.
    8. Saistošo noteikumu izdošanas mērķis ir noteikt ar ārējiem normatīvajiem aktiem saskaņotu sadzīves atkritumu apsaimniekošanas kārtību, kas vērsta uz iedzīvotājiem sniegtā pakalpojuma apjoma un kvalitātes pilnveidošanu, vides aizsardzību Kokneses novadā un veicina dabas resursu racionālu izmantošanu.

1. **Darba uzdevums**
   1. Atkritumu savākšanas tehniskā nodrošināšana
      1. Pakalpojumu sniegšanas laikā, izpildītāja īpašumā, valdījumā vai turējumā jābūt vismaz 2 (divām) specializētām sadzīves atkritumu savākšanas mašīnām (kuras atbilst emisijas standartam “EURO V” un / vai “EURO VI”) sadzīves atkritumu tvertņu iztukšošanai ar un sadzīves atkritumu aizvešanai uz sadzīves atkritumu poligonu „Dziļā vāda” ar juridisko adresi „Dziļā vāda” Mežāres pagasts, Krustpils novads un vismaz 1 (vienam) kārtībā esošam transportlīdzeklim (kuri atbilst emisijas standartam “EURO V” un / vai “EURO VI”) bioloģiski noārdāmo un lielgabarīta atkritumu savākšanai.
      2. Sadzīves atkritumu savākšana notiek tikai ar specializētajiem atkritumu apsaimniekošanas transportlīdzekļiem, kuri atbilstoši normatīvajiem aktiem ceļu satiksmes jomā ir ieguvuši Ceļu satiksmes drošības direkcijas izdoto mehānisko transportlīdzekļu sertifikātu ar atzīmi par transportlīdzekļa atbilstību vides aizsardzību regulējošajos normatīvajos aktos noteiktajām izplūdes gāzu emisijas robežvērtībām. Atkritumu apsaimniekotājs nodrošina, ka sadzīves atkritumu savākšana notiek tikai ar specializētajiem atkritumu apsaimniekošanas transportlīdzekļiem, kuri atbilst emisijas standartam “EURO V” un / vai “EURO VI” .
      3. Visiem specializētajiem transportlīdzekļiem (atkritumu izvedējiem) jābūt trafaretiem, norādot uz tiem izpildītāja nosaukumu un kontakttālruni.
      4. Vismaz vienam no specializētajiem transportlīdzekļiem (atkritumu izvedējiem) jābūt piemērotam braukšanai un manevrēšanai šaurās ielās un mazdārziņu teritorijās.
      5. Vismaz vienam no specializētajiem transportlīdzekļiem jābūt piemērotam dalītu atkritumu savākšanai, nodrošinot šķiroto atkritumu transportēšanu, nesajaukšanos un nogādāšanu līdz pārstrādātājam šķirotā veidā. Transportlīdzekļiem, kas veic dalīto atkritumu savākšanu, jābūt trafaretiem, norādot, ka tie nodrošina dalīto atkritumu savākšanu.
      6. Izpildītājam jānodrošina, ka:
         1. pakalpojumu sniedz atbilstošas kvalifikācijas darbinieki;
         2. darbinieki strādā specializētā apģērbā;
         3. citu aprīkojumu ar atkritumu apsaimniekotāja marķējumu;
         4. tiek ievērotas darba drošības prasības atbilstoši normatīvo aktu prasībām;
         5. ja atkritumu izvešana nenotiek grafikā noteiktajā laikā Izpildītājs savāc pie atkritumu tvertnēm novietotos maisus un izbirušos atkritumus.
      7. Ne vēlāk, kā 3 (trīs) mēnešu laikā no sadzīves atkritumu apsaimniekošanas līguma noslēgšanas ar sadzīves atkritumu radītāju, nodrošināt radītāju ar sadzīves atkritumu daudzumam atbilstoša veida un izmēra sadzīves atkritumu konteineriem (jauniem vai tehniski un vizuāli labā stāvoklī esošiem), ja sadzīves atkritumu radītāju īpašumā vai lietošanā nav sadzīves atkritumu savākšanai nepieciešamie konteineri, kurus Pretendents var iztukšot ar Pretendenta rīcībā esošo tehniku.
      8. Pakalpojumu sniegšanā izpildītājs būs tiesīgs izmantot tikai tādas tvertnes, somas/maisus (dalīto atkritumu vākšanas nodrošināšanai privātmāju rajonos), maisus, specializētus transportlīdzekļus, iekārtas un ierīces, kas nerada apdraudējumu cilvēka dzīvībai un veselībai, apkārtējai videi, kā arī nepārsniedz pieļaujamo trokšņa līmeni. Izpildītājam jānodrošina lietošanai derīgu ES un LVS standartu (EN 840) prasībām atbilstošu un vizuāli izskatīgu sadzīves atkritumu savākšanas tvertņu bezmaksas uzstādīšanu klientiem, nodrošinot tiem iespēju izvēlēties dažāda tilpuma tvertnes sadzīves atkritumu savākšanai. Izpildītāja atkritumu tvertnēm jābūt marķētām, norādot uz tām izpildītāja nosaukumu, tā kontakttālruni un atkritumu veidu, kādam paredzēta attiecīgā atkritumu tvertne.
      9. Izpildītājam jānodrošina klientiem izvēli vismaz starp kādu no nolikuma 10.pielikumā norādītajām atkritumu tvertnēm (jaunām vai lietotām, bet tehniski labā stāvoklī).
      10. Atkritumu konteineru (tvertņu) novietošanas vietas rakstiski jāsaskaņo ar nekustamā īpašuma īpašnieku, lietotāju, valdītāju vai apsaimniekotāju.
      11. Izpildītājam jānodrošina uzstādīto konteineru bezmaksas iekšpuses mazgāšana ar dezinficējošu šķīdumu (konteineriem, kuri izvietoti pie publiskās telpas un pie daudzstāvu dzīvojamiem namiem) kā minimums 1 (vienu) reizi 12 (divpadsmit) mēnešu periodā, aizpildot pieņemšanas – nodošanas aktu ar Kokneses novada pašvaldības iestādes vadītāju/izpilddirektoru par publiskās telpas konteineriem un apsaimniekotāju/biedrību – daudzstāvu dzīvojamiem namiem. Biežāka konteineru iekšpuses mazgāšana var būt maksas pakalpojums;
      12. Izpildītājam papildus atkritumu tvertnēm ir jānodrošina pakalpojumu sniegšana, izmantojot atkritumu savākšanas maisus. Izpildītājs nodrošina maisu pārdošanu klientiem. Maisa tilpums – no 50l līdz 200l, speciāli marķēts, ūdens necaurlaidīgs, ar celtspēju vismaz 10kg. Maksa par priekšapmaksas maisiem sadzīves atkritumu savākšanai, tiek aprēķināta sekojoši:

Cena = maisa tilpums litros / 1000 litri x tarifs EURO + maisa sākotnējā vērtība EURO (bez PVN)

* + 1. Izpildītājam jānodrošina viņa uzstādīto atkritumu tvertņu uzturēšana tehniskā kārtībā un jāveic bojāto sadzīves atkritumu tvertņu nekavējoša nomaiņa, ja bojājums radies izpildītāja vainas dēļ. Ja bojājums radies klienta darbības vai bezdarbības rezultātā, tad konteinera nomaiņa tiek veikta par samaksu, izpildītājam un klientam vienojoties.
    2. Klientiem jānodrošina, ka tvertnes izvešanas dienā atrodas brīvi pieejamā vietā un ne tālāk kā 3-5m no brauktuves saskaņā ar izsludināto grafiku.
  1. Dalīto atkritumu apsaimniekošana
     1. Izpildītājam jānodrošina pilnīga izveidotās atkritumu dalītās savākšanas sistēmas apkalpošana Kokneses novada administratīvajā teritorijā, ievērojot Ministru kabineta 2013. gada 2. aprīļa noteikumus Nr.184 “Noteikumi par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju”, citus normatīvos aktus par atkritumu apsaimniekošanu un atbilstoši atkritumu apsaimniekošanas valsts plānam;
     2. Dalīti savākto atkritumu apsaimniekošana atkritumu radītājiem tiek veikta bez maksas. Dalīti tiek savākti rašanās vietā sašķirotie, otrreiz izmantojamie un reģenerējamie sadzīves atkritumi (stikls, papīrs, plastmasa, metāla/skārda iepakojums, u.c. pēc Pretendenta ieskatiem) atbilstoši prasībām, ko nosaka Pretendents un kas ir rakstveidā saskaņotas ar Pasūtītāju;
     3. Izpildītājam jānodrošina dalīto atkritumu savākšana Tehniskās specifikācijas 2.3.4. punktā norādītajos punktos.
     4. Sadzīves atkritumu dalītās savākšanas punktā jāizvieto tvertnes atbilstoši normatīvajos aktos noteiktajiem atkritumu veidiem.
     5. Izpildītājam jānodrošina regulāra sadzīves atkritumu dalītās savākšanas punktā izvietoto tvertņu iztukšošana, lai neveidojas atkritumu novietošana ārpus tvertnēm. Apstāklis, kad tvertnēs (savākšanas punktos) novietoti neatbilstoša veida atkritumi neatbrīvo izpildītāju no pienākuma iztukšot visas tvertnes.
     6. Sadzīves atkritumu dalītās savākšanas punktu skaits iepirkuma līguma izpildes laikā var mainīties, bet nedrīkst būt mazāks par jau esošajiem 33 dalīto atkritumu savākšanas punktiem un nevar būt mazāks kā konkrētā pretendenta piedāvājumā piedāvātais punktu skaits.
     7. Uz sadzīves atkritumu dalītās savākšanas punktā izvietotajām tvertnēm jābūt izvietotai nepārprotamai un skaidri salasāmai informācijai par attiecīgajā tvertnē izmetamo atkritumu veidu.
     8. Izpildītājam jānodrošina visu sadzīves atkritumu dalītās savākšanas punktu darbības uzsākšana 3 (trīs) mēnešu laikā kopš iepirkuma līguma spēkā stāšanās dienas.
     9. Pakalpojuma sniedzējs var izveidot papildus dalīto atkritumu savākšanas punktus.
     10. Izpildītājam jānodrošina uzstādīto atkritumu tvertņu uzturēšana tehniskā kārtībā un jāveic bojāto sadzīves atkritumu tvertņu nekavējoša nomaiņa, ja bojājums radies izpildītāja vainas dēļ. Ja bojājums radies klienta darbības vai bezdarbības rezultātā, tad konteinera nomaiņa tiek veikta par samaksu, izpildītājam un klientam vienojoties.
     11. Izpildītājam jānodrošina uzstādīto dalīto atkritumu tvertņu iekšpuses mazgāšana ar dezinficējošu šķīdumu pēc nepieciešamības, bet ne retāk kā 1 (vienu) reizi gadā.
  2. Izpildītājam jānodrošina arī cita veida atkritumu apsaimniekošana:
     1. Bīstamo atkritumu savākšana;
     2. Bioloģiski noārdāmo atkritumu savākšana,
     3. Būvniecības atkritumu savākšana un izvešana ar konteineriem, kā arī būvgružu maisiem (~1,1m3) ar svara izturību līdz 1 (vienai) tonnai vai konteinerus;
     4. Lielgabarīta atkritumu savākšana;
     5. Izpildītājs pakalpojumu neiekļauj sadzīves atkritumu apsaimniekošanas maksas aprēķinos. Izpildītājam jānorāda cena par konkrēto pakalpojumu. Ja pretendents nevar nodrošināt 3.3.1. un 3.3.2. punktos minēto atkritumu apsaimniekošanu, Pretendents vienojas ar citu uzņēmumu, kurš ir tiesīgs apsaimniekot minētos atkritumus, par to sagatavojot cenrādi un informējot Pasūtītāju (iekļaujot šādu informāciju savā Piedāvājumā). Līguma darbības laikā Izpildītājs informē Kokneses novada pašvaldības iedzīvotājus par šāda (un visu citu) veida atkritumu nodošanas iespējām.
     6. Sadzīves atkritumu konteineru un dalīto atkritumu konteineru izvietošana jānodrošina visās pasūtītāja norādītajās publiskās vietās, tam paredzētajos punktos (tirgus, pilsētas pludmalēs, publiskajos stāvlaukumos u.c.).
  3. Speciālā transporta kursēšanas laiki un biežums:
     1. Izpildītājam līdz pakalpojumu sniegšanas uzsākšanai jāizstrādā atkritumu izvešanas maršruta lapas. Nepieciešamības gadījumā jāveic izmaiņas maršruta lapās, par ko jāinformē pakalpojumu saņēmējs vismaz 1 (vienu) mēnesi iepriekš.
     2. Izpildītājam jānodrošina sadzīves atkritumu savākšana ne retāk kā noteikts pašvaldības saistošajos noteikumos un līgumos ar klientiem.
     3. Par ārkārtas un nepārvaramas varas apstākļiem tiek uzskatīti gadījumi, ja pakalpojuma sniedzējs nespēj nodrošināt pakalpojumus klientam šādos gadījumos:
        1. Neatbilstošs ceļa seguma stāvoklis, pa kuru pakalpojuma sniedzēja autotransportam nav iespējams pārvietoties;
        2. Ļoti zema gaisa temperatūra (zem -30 0C), kas apgrūtina transporta kustību vai darba apstākļus;
        3. Slēgti piebraucamie ceļi (lieguma, bīstamības vai remonta dēļ).
  4. Sabiedrības informēšanas pasākumi
     1. Izpildītājam ir pienākums motivēt un iesaistīt sabiedrību videi draudzīgā atkritumu apsaimniekošanā, vismaz vienu reizi gadā rīkojot pasākumus ar mērķi popularizēt un veicināt dalīto atkritumu vākšanu, veikt informatīvus pasākumus.
     2. Izpildītājam ir pienākums nodrošināt pašvaldību ar informāciju atkritumu apsaimniekošanas rezultatīvo rādītāju aprēķinam, kā arī citu informāciju, kas tai nepieciešama pašvaldības funkciju izpildei un ir atkritumu apsaimniekotāja rīcībā.
  5. Citas prasības:
     1. Izpildītājam visi savāktie nešķirotie sadzīves atkritumi, kurus nav iespējams reģenerēt, nododami apglabāšanai atkritumu poligonā „Dziļā vāda” ar juridisko adresi „Dziļā vāda”, Mežāres pagasts, Krustpils novads.
     2. Izpildītājam pakalpojumu sniegšanā jāievēro Eiropas Savienības tiesību aktu un Latvijas Republikas normatīvo aktu prasības vides piesārņojuma samazināšanai, kas rodas, savācot, pārkraujot, šķirojot, uzglabājot vai pārvadājot sadzīves atkritumus.
     3. Izpildītājam atbilstoši atkritumu izvešanas maršrutu lapām jānodrošina sadzīves atkritumu tvertņu regulāra iztukšošana, ja sadzīves atkritumu konteiners ir novietots izvešanai ar izpildītāju saskaņotā vietā – vietā, kurai nav piekļūt neapdraudot klienta īpašumu vai citu personu īpašumu. Izpildītājam ir pienākums, pēc sadzīves atkritumu tvertņu iztukšošanas, sakopt atkritumu tvertņu laukumus un vietas, nodrošinot tvertņu iztukšošanas laikā uz zemes nokritušo atkritumu savākšanu.
     4. Izpildītājam ne vēlāk, kā 3 (trīs) mēnešu laikā pēc līguma spēkā stāšanās dienas, klientu apkalpošanai, jānodrošina **Šķiroto atkritumu savākšanas laukuma darbība** Paugu ielā 1d, Koknesē, Kokneses pagastā, Kokneses novadā, nodrošinot:
        1. Klientu laukuma darba laiku – vismaz 20 (divdesmit) stundas nedēļā;
        2. Darba vietu (pieņem darbā) laukuma dežurantam;
        3. Lielgabarīta atkritumu izvešanu no šķiroto atkritumu laukuma 1 (vienu) - 2 (divas) reizes mēnesī ar konteineru kura tilpums ir no 18 m3 līdz 25 m3, par atkritumu poligona pieņemšanas cenu, ko sastāda atkritumu apglabāšanas cena + dabas resursu nodoklis;
        4. Nolietoto riepu pieņemšanu, un nogādāšanu pārstrādei vai reģenerācijai, no iedzīvotājiem par samaksu norēķinoties uz vietas šķiroto atkritumu savākšanas laukumā.
     5. Iepirkuma līguma darbības laikā būs pieļaujama tikai tāda tarifa paaugstināšana, kas atbilst Iepirkuma līguma nosacījumiem.
     6. Izpildītāja pienākums ir veikt apsaimniekoto atkritumu sastāva analīzi, daudzuma uzskaiti pa veidiem un Kokneses novada teritoriālajām vienībām, noslēgto līgumu skaitu un reizi pusgadā iesniegt pārskatu pašvaldībai. Izpildītājam jānodrošina, ka pašvaldība no iepirkuma līguma noslēgšanas brīža var saņemt informāciju par noslēgto līgumu skaitu un pie klientiem izvietoto konteineru skaitu, veidu un tilpumu, atbilstoši noslēgtā līguma noteikumiem.
     7. Izpildītājs katru gadu līdz 1.martam Pasūtītājam sniedz informāciju par:

3.6.7.1. kopējo savākto atkritumu daudzumu;

3.6.7.2. nešķiroto sadzīves atkritumu daudzumu;

3.6.7.3. dalīto atkritumu daudzumu un veidu;

3.6.7.4. Lielgabarīta atkritumu daudzumu;

3.6.7.5. par sabiedrības izglītošanas un informēšanas pasākumiem;

3.6.7.6. pārstrādei un reģenerācijai nodotais atkritumu daudzums;

4.1.13.8. pēc apsaimniekošanas līguma noslēgšanas izveidoto atkritumu infrastruktūru, ja tāda bija jāizveido;

4.1.13.9. starp Izpildītāju un atkritumu radītājiem vai valdītājiem noslēgto atkritumu apsaimniekošanas līgumu skaits.

* + 1. Izpildītājam vismaz 1 (vienu) reizi gadā Kokneses novada mācību iestādēs jāorganizē informējoši izglītojošs pasākums par atkritumu šķirošanu, informējot par to Kokneses novada domes sabiedrisko attiecību nodaļu,
    2. Izpildītājam jānodrošina, ka dati par atkritumu apsaimniekošanas pakalpojuma sniegšanu tiek uzkrāti informatīvā sistēmā. GPS dati ir pieejami Pasūtītājam jeb kurā laikā 6 mēnešu periodā.
    3. Izpildītājam savlaicīgi jāziņo pašvaldībai par klientu izdarītajiem normatīvo aktu pārkāpumiem atkritumu apsaimniekošanas jomā.
    4. Izpildītājam jānodrošina šķiroto atkritumu nogādāšana atkritumu šķirošanas centros vai pārstrādes vietās.
    5. Izpildītājam jānodrošina visu (t.sk. jāorganizē bīstamo atkritumu savākšana un būvgružu izvešanu ar konteineriem un maisiem) sadzīves atkritumu savākšanu no klientiem, paredzot līgumu slēgšanu par sadzīves atkritumu savākšanu ar tiem, t.sk.:
       1. Nekustamā īpašuma īpašnieku (-iem), tiesisko valdītāju (-iem) vai apsaimniekotājiem, kuru īpašumā, valdījumā vai apsaimniekošanā esošajā nekustamajā īpašumā faktiski rodas vai atrodas atkritumi;
       2. Publisko teritoriju uzkopšanas darbu veicējiem;
       3. Publisko pasākumu organizētājiem par publisko pasākumu laikā radušos sadzīves atkritumu apsaimniekošanu, nodrošinot iespēju dalīt pasākumu laikā radušos sadzīves atkritumus.
    6. Izpildītājam jānodrošina pakalpojumu nepārtrauktība iepirkuma līgumā noteiktā kārtībā un termiņā.
    7. Izpildītājs informē pasūtītāju par plānotajām svara tilpuma koeficienta noteikšanas reizēm un aprēķināto koeficientu.
    8. Izpildītājam ir jāinformē pašvaldība par pakalpojuma sniegšanas pārtraukšanu ne vēlāk kā 6 (sešus) mēnešus pirms pakalpojuma sniegšanas pārtraukšanas.
    9. Izpildītājam jānodrošina atkritumu apsaimniekošanas pakalpojuma izpildes kvalitāte un kvalitātes kontrole, ievērojot labas pārvaldības principus un vides aizsardzības prasības.
    10. Izpildītājam jānodrošina atkritumu apsaimniekošanas pakalpojuma izpildi atbilstoši piedāvājumā konkursam iesniegtajiem tehniskajiem un finanšu piedāvājumiem.
    11. Paredzamais darbu apjoms un nosacījumi – orientējošais savācamo un uz atkritumu apglabāšanas vai reģenerēšanas vietu aizvedamo sadzīves atkritumu daudzums gadā – 7900 (deviņi tūkstoši astoņi simti) m3, dalīto sadzīves atkritumu daudzums gadā 1900 (viens tūkstotis deviņi simti)m3.